ಸೂಪ್ನಲ್ಲಿ ಸತ್ತ ಬಾವಲಿ ಕಂಡ ಕೂಡಲೇ ಆಸ್ಪತ್ರೆಗೆ ಓಡಿದ ಕುಟುಂಬಕ್ಕೆ ಕಾದಿತ್ತು ಸರ್ಪ್ರೈಸ್! ಬೀಜಿಂಗ್: ರೆಸ್ಟೋರೆಂಟ್ ಒಂದರಲ್ಲಿ ಹಂದಿ ಮಾಂಸದ ಸೂಪ್ನಲ್ಲಿ ಸತ್ತ ಬಾವಲಿಯನ್ನು ನೋಡಿದ ಕುಟುಂಬವೊಂದು ತಕ್ಷಣ ಕರೊನಾ ವೈರಸ್ ಪರೀಕ್ಷೆ ಮಾಡಿಸಿಕೊಳ್ಳಲು ವೈದ್ಯರ ಬಳಿಗೆ ಧಾವಿಸಿದ ಪ್ರಸಂಗ ಕರೊನಾ ತವರು ಚೀನಾದ ವುಹಾನ್ನಲ್ಲಿ ನಡೆದಿದೆ. ಅರ್ಧ ಖಾಲಿಯಾಗಿದ್ದ ಸೂಪ್ನಲ್ಲಿ ಸತ್ತ ಬಾವಲಿಯೊಂದು ಪತ್ತೆಯಾದಂತಹ ಫೋಟೋ ಇದೀಗ ಸಾಮಾಜಿಕ ಜಾಲತಾಣಗಳಲ್ಲಿ ಹರಿದಾಡುತ್ತಿದೆ. ಸೂಪ್ ಕುಡಿದ ತಕ್ಷಣ ಕರೊನಾ ಸೋಂಕು ತಗುಲಬಹುದೆಂಬ ಗಾಬರಿಯಿಂದ ಕುಟುಂಬವು ಆಸ್ಪತ್ರೆಗೆ ತೆರಳಿದೆ. ಆದರೆ, ಅವರ ವರದಿ ನೆಗಿಟಿವ್ ಬಂದಿರುವುದು ನಿಟ್ಟುಸಿರಿಗೆ ಕಾರಣವಾಗಿದೆ. ಈ ಬಗ್ಗೆ ಸ್ಥಳೀಯ ಮಾಧ್ಯಮಗಳು ವರದಿ ಮಾಡಿವೆ. ಊಟಕ್ಕೆ ಕರೆದ ಅಮ್ಮನ ತಲೆಗೆ ಗುಂಡು ಹೊಡೆದ ಮಗ ಕಾರಣ ತೀರ ಕ್ಷುಲ್ಲಕ ಕಳೆದ ಡಿಸೆಂಬರ್ನಲ್ಲಿ ಮೊದಲು ಕರೊನಾ ಸ್ಪೋಟಗೊಂಡ ಚೀನಾದ ಹುಬೇ ಪ್ರಾಂತ್ಯದ ವುಹಾನ್ ನಗರದಲ್ಲಿ ಈ ಪ್ರಸಂಗ ಜರುಗಿದೆ. ಮನೆಯ ಸಮೀಪದ ರೆಸ್ಟೋರೆಂಟ್ನಿಂದ ಚೆನ್ ಕುಟುಂಬ ಜುಲೈ 10ರಂದು ಹಂದಿ ಮಾಂಸದ ಸೂಪ್ ತರಿಸಿಕೊಂಡಿತ್ತು. ಆರಂಭದಲ್ಲಿ ಸ್ವಲ್ಪ ಸೂಪ್ ಸೇವಿಸಿದಾಗ ಚೆನ್ ಕುಟುಂಬಕ್ಕೆ ಏನು ಗೊತ್ತಾಗಿಲ್ಲ. ಬಳಿಕ ಎಲ್ಲರು ಒಟ್ಟಾಗಿ ಕುಳಿತು ಆಹಾರ ಸೇವಿಸುವಾಗ ಸೂಪ್ನಲ್ಲಿ ಸತ್ತ ಸಣ್ಣ ಬಾವಲಿಯನ್ನು ಕಂಡು ಹೌಹಾರಿದ್ದಾರೆ. ಈ ಬಗ್ಗೆ ರೆಸ್ಟೋರೆಂಟ್ ಮಾಲೀಕರಿಗೆ ಹೇಳಿದಾಗ ಅವರು ನಿರಾಕರಿಸಿದ್ದಾರೆ. ಸಾಮಾನ್ಯವಾಗಿ ಬಾವಲಿಗಳು ರಾತ್ರಿ ಸಮಯದಲ್ಲಿ ಮಾತ್ರ ಸಕ್ರೀಯವಾಗಿರುತ್ತವೆ. ಆದರೆ, ನಾವು ಬೆಳಗಿನ ಸಮಯದಲ್ಲಿ ಸೂಪ್ ತಯಾರಿಸುತ್ತೇವೆ. ಸೂಪ್ ತಯಾರಾದ ತಕ್ಷಣವೇ ನಾವು ಅದನ್ನು ಮುಚ್ಚಿ ಅದನ್ನು ಫ್ರಿಡ್ಜ್ನಲ್ಲಿ ಇಡುತ್ತೇವೆ. ಯಾವುದೇ ಕಾರಣಕ್ಕೂ ಅದನ್ನು ಹೊರಗಡೆ ಇಡುವುದಿಲ್ಲ. ಹೀಗಾಗಿ ಇದು ನಮ್ಮಿಂದಾದ ತಪ್ಪಲ್ಲ ಎಂದು ಮಾಲೀಕ ಸಮಜಾಯಿಷಿ ನೀಡಿದ್ದಾರೆ. ಇದೀಗ ಸ್ಥಳೀಯ ಪೊಲೀಸರಿಗೆ ದೂರು ದಾಖಲಾಗಿದ್ದು, ಸೂಪ್ನಲ್ಲಿ ಬಾವಲಿ ಹೇಗೆ ಬಂತೆಂದು ತಿಳಿಯಲು ತನಿಖೆ ನಡೆಸುತ್ತಿದ್ದಾರೆ. ಬಾವಲಿ ಪತ್ತೆ ಬೆನ್ನಲ್ಲೇ ಕರೊನಾ ಟೆಸ್ಟ್ ನಡೆಸಿದ ಕುಟುಂಬದಲ್ಲಿ ಕರೊನಾ ನೆಗಿಟಿವ್ ವರದಿಯಾಗಿದೆ. ಆರೋಪ ಸಾಬೀತಾದರೆ ಪರಿಹಾರ ನೀಡುವುದಾಗಿಯೂ ರೆಸ್ಟೋರೆಂಟ್ ಮಾಲೀಕರು ತಿಳಿಸಿದ್ದಾರೆ. ಏಜೆನ್ಸೀಸ್ ಪುರುಷರ ವಾರ್ಡ್ನಲ್ಲಿ ಒಳ ಉಡುಪು ಕಾಣುವಂತೆ ಪಿಪಿಇ ಗೌನ್ ತೊಟ್ಟಿದ್ದ ನರ್ಸ್ಗೆ ಒಲಿಯಿತು ಅದೃಷ್ಟ!